Apple iphone10 market gai fail ve vikkun huttaalanee.\n2 މިނިޓް ކުރިން\nއަޙްމަދު ދާއޫދު / ލަންދޫ4މަސްކުރިން\t1 ޚިޔާލު\nއެޕަލްގެ އެންމެ ފަހުގެ އުފެއްދުން އަދި އެންމެ ކާމިޔާބު ކަމަށް ގިނަ ބަޔަކު ގަބޫލްކުރި އެއް އުފެއްދުމަކީ އެ ކުންފުނިން އެންމެ ފަހުން ބާޒާރަށް ނެރުނު އައިފޯން 10 އެކެވެ. މުޅިން އައު ސިފަތަކަކާއިއެކު އައިފޯން 10 ބާޒާރަށް ނެރެފައިވަނީ 2016 ނޮވެމްބަރު3ގައެވެ. އެއީ، އައިފޯން 8 އަދި އައިފޯން 8 ޕްލަސް ބާޒާރަށް ނެރުނުތާ ކުޑަ ދުވަސްކޮޅެއް ފަހެވެ. އެހެންނަމަވެސް އައިފޯންގެ ސޭލްސް މާކެޓްގައި ވަރަށްބޮޑަށްދަށްވެ ކަސްޓަމަރުން ކުރި އިތުބާރު ގެއްލި 2018 ގެ މެދުތެރޭގައި ވިއްކުންވެސް އެއްކޮށް ހުއްޓާލާނެކަމަށް ޓެކްނޮލޮޖީގެ ޚަބަރުތައް ފަތުރާ ބައެއް މުރާސިލުން ބުނަންފަށައިފިއެވެ.\nއައިފޯން 10 އަކީ އެޕަލްއިން އައިފޯން ތައާރަފްކުރިތާ 10 އަހަރު ފުރުން ފާހަގަކުރުމުގެ ގޮތުން ނެރުނު އެހެން އައިފޯން ތަކާއި ތަފާތު ފޯނަކަށް ވިޔަސް އަދި މިހާތަނަށް އެޕަލްއިން ނެރުނު އެންމެ ސަޅި އައިފޯން ކަމަށްގިނަބަޔަކު މީގެކުރިންބުނިކަމުގައިވިޔަސް ސްމާޓްފޯންގެ ލީކް މައުލޫމާތު ފަތުރާ ފަރާތްތަކުން ބުނެފައިވަނީ އެޕަލްއިން މިހާރުވަނީ އައިފޯން 10 ވިއްކުން ހުއްޓާލުމަށް ނިންމާފައިކަމަށެވެ.\nސްޓީވް ޖޮބްސް ދުނިޔޭގައި ނެތުމުން އައިފޯނަށް ދިމާވެގެން އުޅޭ މައްސަލައެއްކަމަށް ބަޔަކު ބުނިކަމުގައިވިޔަސް އެޕަލް ކުންފުނިން މިހާރުވިސްނަމުން ދަނީ މިއަހަރުގެ ފަހުކޮޅު ބޮޑެތި ބަދަލުތަކާއެކު އައިފޯން9ނެރުމަށެވެ. އައިފޯން9އަށް ގެންނާނެ އެންމެ ބޮޑު ބަދަލެއްކަމަށް މައުލޫމާތު ލިބެމުންދަނީ ސްކްރީންގެ ސައިޒް ބޮޑުކުރުމެވެ. އަދި މީގެ އިތުރުންވެސް އައިފޯން 10 ގެ އެކްސްޕީރިއަންސަށް ބަލާ އިތުރު ފުރިހަމަކަން ގެނެސް އައިފޯން9ނެރޭނެކަމަށް އެޕަލް ކުންފުނީގެ ލީކް މައުލޫމާތުތަކަށް ހަވާލާދީ މުރާސިލުން ބުނެއެވެ.\nކޮންމެއަކަސް މި ފަދަ ޚަބަރުތަކަކީ އައިފޯންގެ ފޭނުންނަށް މުހިއްމު އަދި ބޭނުންތެރި ޚަބަރުތަކަކަށް ވާނެކަން ކަށަވަރެވެ.\nފެއިލް ވެގެނެއްނޫން. އެހެންފޯނެއް ނެރިފަ ހުއްޓާލަނީ. ގޮވާތީ އެއްވެސް ނޫން.